
1. Személyes adatok
· Név:
 Juhos János

·       Cím:
FOTOKER Kft. 5630 Békés, Kossuth u. 1.

2. Intézményi adatok
· Küldő intézmény neve Békés Megyei Kereskedelmi és Iparkamara

· Fogadó intézmény neve, Noorderpoort Hollandia, Groningen 

· Felkészítés 
A felkészítés a kamara oktatótermében történt.  A tanulmányi úton való részvétel szakmai, nyelvi felkészítést nem igényelt, mert társalgási szinten a német és angol nyelvet ismerem. Az  előzetes tájékoztatása elsősorban írásban, e-mailben történt, de maga a felkészítés is ezt szolgálta. A kiutazást megelőzően a tájékoztató keretében ismertük meg a tanulmányút végleges programját, valamint az utazással, szállással és ellátással kapcsolatos tudnivalókat. Ekkor volt szó a szabadidős-, és kulturális programokról is, ahol kik-ki hozzátehette a saját ismeretei által fontosnak tartott információkat. Itt ismertük meg a meglátogatandó intézmények tevékenységét is, átbeszéltük a projekt célját, megismertük a rendelkezésünkre álló legfrissebb törvényi szabályozásokat. Szó volt még a tájékoztatón a kedvezményezetti szerződésben foglaltak szerinti projekttel kapcsolatos kötelezettségekről is. Ez egyben a résztvevők számára egymás megismerésére is alkalmat adott.
· A felkészítés hatékonysága a kiutazás tükrében
A felkészítés a projekt végeztével is igen eredményesnek bizonyult. A holland szakképzés törvényi szabályozásaival, annak főbb elemeivel tisztában voltunk, így valóban a megvalósulás gyakorlati részére tudtunk koncentrálni, és tehettünk fel részletekbe menő kérdéseket a partnerintézménynek.

· Különösen jó megoldások

Ebből a szempontból különösen jó megoldásnak bizonyult egy olyan iskolaigazgatót is meghívni a tájékoztatóra, aki az előző években ő maga is többször járt ebben az intézményben és a tanulóik is több éven keresztül gyakorolhattak a Noorderport tanműhelyeiben.

· Sikertelen elemek

A felkészítéssel kapcsolatban sikertelen elemekről nem tudok beszámolni.
· Javaslatok a továbbfejlesztésre

A felkészítésnek ez a módja tapasztalatom szerint elérte a célját. A kiutazók minden szükséges információ birtokában lehettek, ezért a tanulmányút során a látottakra vonatkozóan nem tettek fel olyan kérdéseket, amik az alapvető tájékozottság kategóriájába tartoznak. Különösen szerencsés volt egy olyan személy tájékoztatása is, akinek már voltak korábbi személyes tapasztalatai is. Ezt új elemmel nem  tartom fontosnak bővíteni.

3. A projekt tartalma
· Kiutazás kezdete és vége

A projekt 2013 november 3 és 10 között zajlott le egy hetes időtartamban, ami öt munkanapból állt.   

· A kedvezményezett itthoni munkaterülete

Itthon a Fotoker Kft. ügyvezetője vagyok, aki több  int 30 éve foglalkozik a szakmája gyakorlása mellett fényképész tanulók képzésével. 
· A projekt szakmai tartalmának illeszkedése az itthoni munkámhoz

Tevékenységem kapcsolódik a Békés Megyei Kereskedelmi és Iparkamarához, ahol a szakképzéssel kapcsolatos alelnöki teendőket is ellátom. Ezen túlmenően ebben a minőségemben a szakképzés fejlesztésének, különböző irányvonalaira, beiskolázási keretszámaira, eszközfejlesztési decentralizált pályázatokra javaslattevő Békés Megyei Fejlesztési és Képzési Bizottság elnöke is vagyok. Ezért különösen érdekes a számomra más országok lehetőségeit és gyakorlatát megismerni.
· A hazaitól eltérő tapasztalataim
Igen sok tapasztalattal lettem gazdagabb, amire e beszámoló keretében csak röviden térhetek ki, de a mindennapi munkám során ezeket eredményesen tudom alkalmazni!

Az első, és a legfontosabb tapasztalat az a képzéshez való hozzáállás.  Az, hogy látják, hogy a saját boldogulásuknak az alapja az önmaguk képzése, az hogy alkalmazhatók legyenek a munkáltatók számára és ez egy természetes, belülről jövő igény.  

Az egyik alkalommal, amikor: Mr. Fred Dubbeling, Magyarország tiszteletbeli konzulja fogadott bennünket igen szemléletesen fogalmazta meg a holland siker és a magyar mentalitás közti összefüggést. Mint tiszteletbeli konzul a munkája során eddig szerzett meglátása szerint ránk, magyarokra jellemző hozzáállás: semmi sem lehetséges, de minden olyan körülményes, lehetetlen, míg a holland mentalitás szerint legyen terved! Ha van terved, lesz hozzá pénzed is! Ők azért sikeresek, mert folyamatosan vannak kész terveik. Minden lehetséges, és semmi sem lehetetlen! A kapitalizmusra jellemző, hogy mindenkinek vannak tervei és a sok tervet közösen próbálják megvalósítani.
A sommás megállapítást mi ugyan nem vettük magunkra, hisz épp ez vezérelt bennünket ebben a projektben való részvételre is, hogy tegyünk a saját területünkön azért, hogy jobban menjenek a dolgaink, de abban is megegyeztünk, hogy valamennyien tapasztalunk a saját környezetünkben hasonló, visszahúzó, lemondó mentalitású embereket, akiknek a felrázása, egy elérhető cél megláttatása a mi feladatunk is!
· Jó ötletek, hazai hasznosíthatóság 

A tanulmányút során számtalan jó ötletet sikerült összecsipegetni, de a legfontosabbak azok a részletek, amik a magyar és a holland szakképzési rendszer működése közti rendszerből adódik.

Ilyenek például, hogy ha valamit csinálnak, azt profi módon, pozitív hozzáállással, és a fenti példát alátámasztva a pénz is meg van hozzá. Igaz, ez utóbbit a számunkra idegen módon is megszerzik. Szerencsére nem okozott meglepetést a holland mentalitás ezen a téren sem, noha tőlünk idegen az a Hollandiában elfogadott szokás, hogy ha valaki meghív egy másik személyt valamire, annak a költségeit ki-ki maga fizeti. Így olyan szolgáltatásért is kértek pénzt, ami máshol természetes velejárója egy meghívásnak egy fogadásnak. Ha a magyar szokásoknak megfelelően mi vendégül láttunk valakit, azt természetesen örömmel elfogadta, de nem érzett magában belső késztetést, hogy viszonozza a meghívást. 

A számomra ez egymástól egyfajta elidegenedést, egyfajta túlzott anyagiasságot jelent. Mindezt nem tartom követendő, jó gyakorlatnak akkor sem, ha Hollandia a gazdag országok között is a gazdagabbak közé tartozik. 
· Elvárások és megvalósulás

Szerencsésnek érzem magam, hogy olyan csoporttal sikerült ezen a tanulmányúton részt venni, ahol a kiutazók valamennyien a kamara szakképzési feladatellátása során a BMKIK és a vele együttműködő társszervezetek, társintézmények, Kormányhivatal, Magyar Kereskedelmi és Iparkamara, érdekképviseleti szervezetek , IPOSZ, KISOSZ, ÁFEOSZ delegáltjai. Valamennyien olyan  szakképzésben, szakképzés-szervezésben, szakképzés irányításban, fenntartásban, felügyeletben dolgozó szakemberek, akik a legnagyobb hozadékkal tudják hasznosítani a napi munkájuk során az így megszerezett tudásukat, a megismert jó gyakorlatokat terjeszteni. Egymás munkájának jobb megismerésével is gazdagabbak lettünk valamennyien. 

Mindazonáltal a disszeminációs tervemben megfogalmazottak maximálisan teljesültek. 
· Szakmai sikereim
Magyarországon a 2012. 01.01-jével hatályos 2011. évi CLXXXVII. szakképzési törvény egy kerettörvény, ami – többek közt - azt is szabályozza, hogy a helyi döntéshozóknak kell a helyi viszonyok ismeretében az új térségi integrált szakképző központokat létrehozni. A kiutazóknak, így nekem is, - akik valamennyien a napi munkánk kapcsán különböző szinteken érintettek vagyunk a feladat megvalósításában - jelentős szakmai segítséget jelentett egy már régóta működő integráció működési előnyeinek és hátrányainak közvetlen megismerése.

További szakmai sikernek tartom, hogy belülről láthattam, működés közben egy olyan ország szakképzési rendszerét, akikkel tanunóink a nemzetközi versenyeken (EuroSkills, WorldSkills) rendszeresen megmérettetik tudásukat, készségeiket. Pozitív példákat láttam arra vonatkozóan, a nálunk "holland modell” néven ismertté vált rendszer a koncentrált állami forrásokat hatékony gazdálkodással, a költségek racionalizálásával hogyan használják fel.
Ilyen pl. hogy a tanárok és az oktatók átképzésével, áthelyezésével akár egy tanév alatt is reagálni tudnak a változó munkaerő-piaci viszonyokra. 

Ez megerősített abban, hogy a nálunk most átalakuló megyei szakképzési intézményrendszernek is lesznek ilyen előnyei. 
· Szakmai kudarcok

Szakmai kudarcról nem számolhatok be, mert minden célkitűzésem maximálisan sikerült, de némi rossz szájízt adott a tiszteletbeli konzul Magyarországról alkotott sommás értékítélete. A nemzetközi versenyeken elért eredményeink nem ezt támasztják alá. Ezen van még mit dolgoznunk!
· Javaslat a továbbfejlesztésre

A projekt önmagában így, ahogy megvalósult – ezt nap, mint nap megbeszéltük egymással is - valamennyink számára sikeres volt. Ez a szemlélet és sok tapasztalat beépül a napi munkánkba, ezáltal Békés megyében ez a szemlélet uralkodóvá válik. Ez már a hazautazásunk előtt is megfogalmazódott. Szerencsés az lenne, ha a Békés megyeihez hasonlóan más megyékben a szakképzésben vezető, különböző szinteken tevékenykedő döntéshozók még nagyobb számban vehetnének részt ilyen programokban. 
Legalább ennyire fontosnak tartom, hogy a tanulóképzéssel hosszú ideje foglalkozó gyakorlati képzőhelyek vezetői is részt vehessek hasonló tanulmányúton. Szerencsésebb lenne, ha azok, a stabil vállalkozásoknál működő szakoktatók, akikre a magyar szakképzés évek óta épül, nagyobb számban szerezzenek saját tapasztalatot, amiket ők maguk a munkájukba építve tudnak átadni a jövő szakembereinek és nem néhány tucat szerencsés kedvezményezett diákjuk elbeszéléseiből értesülnének a külföldi példákról.
4. Külföldi tapasztalatcsere
· A küldő intézmény menedzsment tevékenysége

A küldő intézmény mindent megtett a projekt eredményes lebonyolítása szempontjából.

A lehetőség meghirdetése után a begyűjtött igényeket összesítve teljes körűen megszervezte, a tanulmányutat.  A projektkoordinátor ellenőrizte a szakmai feladatok megvalósulását, gondoskodott, a fogadó intézményekkel történő folyamatos kapcsolattartásról folyamatos egyeztetés mellett.

A projektkoordinátor volt felelős a sikeres pályázat megírásáért, a tanulmányút kivitelezéséért, a folyamatos monitoring tevékenységért. Felügyelte a zárótanulmány elkészítésért, a tapasztalatok terjesztését, a támogatási szerződésben foglaltak teljesülését. Folyamatos tájékoztatást nyújtott a BMKIK vezetésének, illetve Szakképzési Bizottságának. A gazdasági osztályvezető volt felelős a pénzügyi feladatok terv szerinti megvalósításáért (elszámolások, kifizetések). A külgazdasági osztályvezető tartotta a kapcsolatot a fogadó partnerrel (telefon, e-mail) és a kint tartózkodás alatt – igény szerint – segített tolmácsolásban is. Ez a különböző szintű nyelvtudás miatt különösen a szakmai szövegek azonos értelmezésében jelentett nagy segítséget.

Intézte a belföldi transzfert, repülőjegyet, az utasbiztosítást, ahogy a külföldi transzfert, szállást. Ez utóbbi feladatokat a groningeni partnerintézményünk a Noorderpoort közreműködését és helyi ismeretségét igénybe véve. Ily módon csak a feladatuk, a szakmai célok teljes körű, maradéktalan teljesítése várt ránk.
· A fogadó intézmény menedzsment tevékenysége

A fogadó intézményünk a fentebb leírtaknak megfelelően a csoport kívánságának megfelelően igyekezett a helyi partnereket felkutatni, leszervezni időre a látogatást, segített az oda-visszautazásban. 

Ezen túlmenően segített abban, hogy a szabadidős programjainkat is a leghatékonyabban tudjuk megvalósítani. igyekeztek olyan programokat javasolni, amellyel átfogó képet kaphattunk Hollandiáról általában. A helyi szokásokról, a történelméről, gazdasági és kulturális környezetről is átfogó képet kaphattunk ezáltal, ami segített jobban megérteni a szakképzés beágyazódását a holland gazdaságban. 
· Szerződéskötés

A kiutazást megelőzően került sor a szerződéskötésre.
· Szállás

A szállásunk Groningen központjában egy régi szállodában volt. Berendezése, a szűk szobák méretei is közepes színvonalúnak mondhatók, de tiszták voltak.  Holland körülmények közt az egyhetes kinn tartózkodás magasabb színvonalú szállodában a mi pénztárcánknak már megfizethetetlen lett volna, mert így is mindenkinek hozzá kellett járulnia az ellátás költségeihez. Összességében elmondható, a célnak megfelelő, kielégítő volt.
· Szabadidős programok

A projektpartner mindent megtett, hogy a szabadidős tevékenységünk is egyszerre szolgálja a kikapcsolódást és a hasznos időtöltést. Ezt előzetesen telefonon, emailban is egyeztettük velük, de az érkezést követően az első munkanapon pontosítottuk a lehetséges programokat. Figyelmességük annyira kiterjedt, hogy a helyszínre is elkísértek és nyugdíjas tanáraik bevonásával idegenvezetésszerű ismertetést tartottak. Ez azért is hasznos volt ebben a formában, mert egy vendéglátóhelyen a kiszolgálás egyediségére, más helyen egy vár építészeti megoldásaira, megint más helyen a turisták szervezésének módjaira hívták fel a figyelmünket.
· Sikeres menedzsment lépések

Mind a hazai, mind a külföldi partner menedzsmentjének munkáját jónak, minden részletre kiterjedőnek értékelem. 
· Sikertelen menedzsment lépések

Ahogy én is, a csoport tagjai is igényesek a saját munkájukban, de sikertelen, vagy kevésbé sikeres menedzsment munkáról nem tudok beszámolni. 
· Javaslat a továbbfejlesztésre

A program szervezése, lebonyolítása a várakozást meghaladóan sikerült. Fontosnak tartom, hogy másoknak - és minél több szakoktatónak  - is legyen lehetősége első kézből hasonló információkat begyűjteni.

5. A külföldi tapasztalatok értékelése
· Közös értékelés tapasztalatai (küldő- és fogadó intézménnyel)

A vacsorát a terv szerint mindenki egyénileg oldotta volna meg, de mégis igényelték a csoport tagjai a közös vacsorát, így egymáshoz igazítottuk az időpontokat és a lehetséges helyszíneket is.  Ez azért volt jelentős, mert mindenki igényelte, hogy a nap közben látottakat megbeszélje és megismerje azt, mit tartott érdekesnek más szemmel a másik. 
A hivatalos értékelés informális úton röviden megtörtént minden nap a fogadó, partnerintézmény képviselőjével is, de az utolsó munkanap végeztével a fogadó intézmény a Noordeport képviselőjével közösen értékeltük a projekt tapasztalatait.  
· A projekt eredményeinek elfogadtatása 
Az utolsó, projektértékelő megbeszélés zárásaként kerül sor a tanúsítványok átadására.

· A kiutazás legfontosabb tapasztalatai 

Tudtuk és személyesen meg is tapasztalhattuk, hogy a tagintézményeiben nagyon széles a szakképzési kínálat. Pl. egészségügyi, hajózási, tánc-, és egyéb művészeti, kereskedelmi, üzleti, szolgáltató-, vendéglátó-, építőipari, logisztikai, labortechnikai, terméktechnológiai stb.  képzések. Mindez azt bizonyítja, hogy nagyon sok szakmát lehet elsajátítani falaikon belül. Az iskolakomplexum intenzív kapcsolatot ápol a régió cégeivel és intézményeivel. Deklarált céljaik: - eredmény orientáltság, 

· vállalkozó-szellem, 

· tolerancia, és 
· nyitottság. 
Az a kiutazás előtt is ismert volt, hogy a képzés során a tanulók négyféle stratégia közül választhatnak: 

- elméleti képzési stratégia, amely lehetőséget biztosít a rövid vagy hosszú távú középfokú szakképzésben (MBO) történő részvételre, valamint a tanuló folytathatja tanulmányait az általános középiskola (HAVO) negyedik évfolyamában, 

- vegyes stratégia, amely általános képzési elemeket és szakképzési elemeket egyaránt tartalmaz az utóbbiak túlsúlyával, és a

- szakképzés-orientált stratégia, amely rövid távú középfokú szakképzésben való részvételre nyújt lehetőséget.

A középfokú szakképzés (MBO) a technológia, a kereskedelem/adminisztráció, a szolgáltatások/egészségügy és a mezőgazdaság területén kínál képzési programokat. 

Jó gyakorlatnak látom, hogy a programok fontos részét képezi a saját vállalkozás alapítására felkészítő, a vállalkozási készségek fejlesztését megcélzó képzés. 

A középfokú szakképzésben két alapvető képzési forma közül választhatnak a tanulók. 

 Ez a két képzési forma a tömbösített képzés (BBL) és a szakképzés (BOL). A tömbösített képzésben a képzés legalább 60%-a egy vállalkozásnál folyik, a fennmaradó időt a tanulók az iskolában töltik. A tanulók a vállalkozással tanulószerződést kötnek. 

A szakképzési forma a tömbösített oktatásban nagyobb hangsúly helyez az elméleti képzésre, ebben az esetben az elméleti képzés a képzési idő 75-65% a gyakorlati képzés ily módon 25-35%-ot tesz ki. 

A szakképzést az 1996. január 1-én életbe lépő Szakképzésről és Felnőttképzésről szóló törvény  szabályozza, ami – miként a neve is mutatja – közösen kezeli a szakképzést és a felnőttképzést. A szakképzési alapú oktatás 20-25 % elméleti oktatást tartalmaz, a többi a gyakorlati oktatás.
A hazaitól eltérő gyakorlat.
Az iskola és a vállalkozások együttműködése következtében amennyiben a gyakorlati képzést folytató vállalkozásnak nincs megfelelő eszköze a gyakorlati képzéshez, akkor az iskola tudásközpontja berendeli a tudásközpontba a megfelelő ismeretek elsajátítása céljából. A tudásközpont tölti be azt az akkreditáló szerepet, amit nálunk a kamara végez. Ez egyértelműen oktatási megközelítésében vizsgálja a gyakorlati képzőhelyet, míg a hazai gyakorlat inkább a munkaerő-piac megközelítésében.
Jó gyakorlat, miszerint az elméletben gyengébb tanulók is találnak a számukra megfelelő képzést a több gyakorlati képzést tartalmazó szakmákban.
A szakképzési rendszerük úgy van felépítve, hogy az átjárható valamennyi szinten. Így a jobb képességűek előtt nyitott a pálya egészen az egyetemig, míg a gyengébbek a nekik megfelelő iskolatípusban folytathatják a tanulmányaikat.
Ugyanígy a vizsgán is a tanár értékeli a diák képzettségét és a munkaerő-piaci szempontok nem érvényesülnek.
A duális képzésben részt vevő diákok heti egy órát töltenek csak az iskolában, ahol a vállalkozás fizeti a képzés költségeit. Holland nyelvet, matematikát, angol nyelvet és  állampolgári ismereteket.
A német rendszerrel ellentétben Hollandiában a gyengébb képességű diákokat képezik ebben a rendszerben. Ők betöltötték a tankötelezettséget, 16 éves kortól jöhetnek ebbe a képzési formába a 19 éves tankötelezettség betöltéséig.

A Noorderportot 15 000 diák, 1 500 alkalmazott, 8 támogató intézmény alkotja. Az oktatásban a legújabb didaktikai és infokommunikációs eszközöket is használják, nagy súlyt fektetnek a minőségbiztosításra, amellyel külön osztály foglalkozik.

A működés során vita volt a tanárok és szakoktatók szerepéről, amiből a tanárok kerültek kiemelt pozícióba. 
Azt, hogy mire van szüksége a munkaerő-piacnak mire van igénye az iskola az iskola végzi és nincs tőle független szervezet. Van egy nemzeti szintű egy regionális és most egy határon átnyúló felmérése a Munkaügyi Központnak az iskola részvételével. A képzésben a németországi igényeket is számításba veszik. A tapasztalat az, hogy ugyan közel a határ, öregszik a régió, de a gyerekek mégsem szívesen mennek át Németországba, hanem inkább Amsterdamot és környékét választják.
Az iskola fontosnak tartja a kommunikációt, de ez majdnem egyoldalú, mert nehézségeik vannak a szülőkkel, diákokkal való kapcsolattartásban. 

Ha valamilyen szakma képzését visszafogják az ott oktató tanároknak más lehetőséget kínálnak fel az iskolán belül. Ez gyakran azt jelenti, hogy a tanároknak új feladatot kell találni. Átképzik akit lehet. 

Akinek nem találnak munkát, egy évig az intézmény fizeti a bérét és utána saját maga keres munkát. Ez egy ekkora nagy intézménynél nem akkora probléma, mint egy kisebb létszámú iskolában.

Jó tapasztalat, hogy az oktatási rendszer fejlettsége miatt a fiataloknak igen sok lehetősége van a továbbképzésre. Sok segítséget kapnak a különböző szervezetektől a vállalkozóvá váláshoz, vagy a sikeres munkavállaláshoz. Ezek egyike az úgynevezett ROC: regionális kooperációs központokban történik. Ezeknek a központoknak a feladata a vállalkozókkal való együttműködés hazai és nemzetközi szinten, hogy a fiatalok a legkorszeűbb, naprakész tudással rendelkezzenek. Ilyen a fogadóintézményünk is a ROC Noorderpoort. 
Megtudtam pl. hogy a központot  a kormány finanszírozza a diáklétszám alapján. 18 év alatt a fiataloknak nem kell fizetnie az oktatásért, utána viszont tandíjat kell fizetni. Évi 200 Mill. EUR a költségvetésük, aminek 70%-a a személyi kiadás, a 30%-a dologi, fenntartási költség.
A szakmák szerint differenciálják a fejkvótát aszerint, hogy a nemzetgazdaságnak mennyire kerül a tevékenység oktatása.

A népi és kézműves szakmákat különböző iskolán kívüli képzésben oktatják, vagy egy helyen az országban, ahol kis létszámban foglalkoznak állami finanszírozásban.

18 év fölött a tanulók állami támogatást kapnak, amiből ők fizetik a tandíjat. Ez évi 1 800 EUR.  18 év alatt nem kell. A vállalkozók gyakran a tankönyvet, vagy a laptopot is kifizetik a diákoknak, hogy vonzóvá tegyék a náluk folyó képzést.
A cégek nem fizetnek szakképzési hozzájárulást.

A duális képzésben a tanulók ösztöndíjat kapnak a vállalkozóktól. Ez évfolyamonként változó: 3-7 euró/óra. Ez egy normál fizetésnek felel meg. Heti 24-32 órát dolgozhatnak. 
További lehetőség a diákok továbbképzésére a JLO: Jong Leren Ondernemen. Ez egy magánvállalkozás, amely mint vállalkozói akadémia működik, amit támogat a Kereskedelmi Kamara és vállalkozók is. Feladata, hogy hozzásegítsék a végzős diákokat ahhoz, hogy vállalkozóvá válhassanak. Évente 25 diák 90 napos projektben vesz részt. Hetente, kéthetente tartják a képzéseket, melyek igen szerteágazóak. Workshopok, ötletbörzék, elméleti és gyakorlati oktatások színesítik a képzési kínálatot. Legyen terved, és légy kreatív! – erre ösztönzik a fiatalokat, s ehhez minden segítséget megadnak.

· Érdekes kirándulást tettünk Eemshaven kikötőjébe, és Delfziljbe az SXC (Seaport Expirience Center)-be. Az SXC fő feladata, hogy a műszaki pályákat megismertessék a fiatalokkal. Hollandiában a fiataloknak alig 7%-a választja a műszaki szakmákat. A kikötő és a hozzá kapcsolódó vállalkozások nagyon sok olyan munkaerőt igényelnének, amik nem állnak a rendelkezésükre, ezért jelenleg is sok magyar és lengyel munkás dolgozik a kikötőhöz csatlakozó vállalkozások építésén és működtetésén. 

Jó tapasztalat volt megismerni, hogy az SXC a pályaválasztást segítendő milyen bemutatók, képzések, interaktív játékok segítségével ismerteti meg a fiatalokat a szállítmányozással, energiaiparral, vegyiparral, logisztikával  és egyéb műszaki szakmákkal. Mi magunk is kipróbáltuk ezeket. 

Hasznos volt a Kereskedelmi Kamaránál tett látogatásunk is, amely a további kapcsolatépítést is szolgálta. Megtudhattuk, hogy Hollandiában  12 közfinanszírozású kamara van ami segíti a vállalkozókat. Feladatai: cégregisztráció, 24 órás internetes tanácsadás, továbbképzések, kapcsolatteremtés támogatása, vállalkozásfejlesztés. Ugyanakkor a  magyar nincs szerepe a szakképzésben.

· Legjobb tapasztalatok

Jó volt megtudni, hogy mennyire tartják magukat az adott szóhoz. Ők ezt így mondják:  "a megállapodás az megállapodás".

Ugyancsak jó volt felismerni azt az öntudatot, amivel megkülönböztetik magukat másoktól. 

Ezek: 

·  a büszkeség: büszkék magukra és munkájukra; 

· igazi groningeni mivolttal rendelkeznek, azaz munkájuk minden területét áthatja az autentikusság, a józanság, a figyelmesség és a megbízhatóság; 

· elánnak nevezik azt, hogy ismerik képességeiket. 

· az oktatásban az egyénekre helyezik a hangsúlyt, ugyanakkor hangsúlyozzák, hogy:

· rajtuk keresztül a régiót erősítik
· Legrosszabb tapasztalatok 

Nem tudtak adatot mondani a szakképzésből kikerülőkről. Más adatok szerint jelentős, kb. 20%-ot tesz ki a képzettség nélküli pályaelhagyók. 

Az iskola képviselője sajnálatosnak mondta, hogy a kiválóságokkal sem dicsekedhetnek.

munkaerő-piaci igényekre  való rugalmas reagálás. Fogadópartnerünk az előzetes
· Javaslatok a továbbfejlesztésre

Választ kaptam arra kérdésre, hogy hogyan adaptálható a "holland modell" a magyar szakképzésben úgy, hogy az, az eddigi "tiszkesedési folyamattal" ellentétben minőségi változást eredményezzen. 

Választ kaptam arra is, hogy, ha Békés megyében egy nagy tanulólétszámmal rendelkező intézmény integrációt valósít meg, az hogyan működhet. 

Ilyen pl a területiség elve, ahol szakmacsoportokat koncentrálnak egy helyszínre. Láttam ennek előnyét a képzésben, a korszerű eszközök koncentrálásában és hátrányát is a képző központtól távolabb élők esetében (elhelyezés, bejárás). 

A tapasztalatok továbbadása
Tájékoztatom a kamaránkkal kapcsolatban álló szervezetek vezetőit, továbbá mindazokat a személyeket, akik számára a külföldi út szakterületükhöz szorosan kapcsolódó szakmai továbbképzést jelent. 

A szabadidő
Nekem egyik legfontosabb üzenete a látogatásnak, hogy mennyire fontos a nyelvtanulás az oktatás minden területén. Hiába képzünk jól felkészült szakembereket (legyen az diplomás, középfokú végzettségű szakember, vagy szakmunkás), nyelvtudás nélkül nem tudja megállni helyét a munkaerőpiacon.
Összegezve:

Projektünk témája - iskolaintegráció - a 2011. évi CLXXXVII. szakképzési törvény IV. fejezetében (A szakképzés intézményrendszere) foglaltak szerint az előttünk álló időszak egyik legnagyobb körültekintést igénylő és legnehezebben megoldható feladata, aminek gyakorlatban történő működéséről személyes tapasztalatot szereztem.
Sikeresen teljesült a projekt konkrét célja az ún. holland szakképzés-szervezési modell megismerése annak céljából, hogy amikor a Békés megyei új területi integrált szakképző intézmények kialakítására sor kerül, akkor a projektre delegáló szervezet megfelelő érvrendszerrel rendelkezzek, hogy a szakképzési kerettörvény előírásainak megfelelően, de a helyi gazdasági, oktatáspolitikai viszonyokat figyelembe véve mi hoz minőségi változást, szervezésben jelent szakmai továbbképzési lehetőséget. 
A szakoktatásban használt eszközök mindenütt, mindenben a legkorszerűbbek. Mindezek itthon az anyagi lehetőségek miatt csak igen kevés helyen találhatók meg.

A Lunc Cafeban tett látogatásunk példa értékűen bebizonyította, hogy egy jó ötletből, hogy lehet egy jól prosperáló vállalkozást kiépíteni.

A Macro nagykereskedelmi vállaltnál és a nemzetközi fuvarozó cégnél tett látogatásunkban a kiváló logisztika, szervezettség volt, ami lenyűgöző volt.

Az eredményes együttműködést jelezte, hogy Magyarország tiszteletbeli konzulja is részt a programunkon, azt figyelemmel kísérte végig, és felajánlotta további segítségét is a jövőbeni együttműködés reményében.

Továbblépési lehetőségek.

Az út alkalmat adott arra is, hogy továbbfejlesszük a kapcsolatainkat a holland partnerekkel. Ebben kölcsönösen kinyilvánítottuk abbéli szándékunkat, hogy lehetőséget látunk további együttműködést a Békés Megyei Kereskedelmi és Iparkamara közt. Ez kiterjedhet további szakképzési szakemberek, szakoktatók továbbképzésére a Erasmus+ programban, az általunk is megtekintett promóciós kiállítás és vásáron Békés megyei üzletemberek találkozójára, az eemshaveni ipari, energiai termelési központ megismertetésére a kikötő és környékén, - különösen amiatt, hogy vonzzák ide a különféle vállalkozásokat - további kapcsolatépítésre. 
A Kamaránál tett látogatásunk kamarai szervezeti szempontból volt érdekes, különösen a 24 órás tanácsadás megszervezése. Ez egymás munkájának alaposabb megismerését teszi szükségessé különösen az átalakuló kamarai rendszer előnyei miatt. Jobban megismeri az ország eredményes gazdaságpolitikáját.
Ugyanakkor felajánlottam, hogy igény szerint szívesen átadjuk a szakképzésben az itthoni jó tapasztalatainkat is, mert összehasonlítva a két rendszert, mi is tudunk jó példákat mutatni, amit köszönettel el is fogadtak.

Elhangzott az is, hogy a közösen keressük erre nemzetközi projektet, mert az intézményeink anyagi lehetőségeik szűkösek. Elhangzott az is, hogy pl. az itt is és Németországban tapasztalt tanszállodai program nálunk is egy innovációs program lehetne.
Erre konkrétan elhangzott ingatlan beruházás, amit csak (EFRO), amit csak Hollandián kívüli partnerekkel tudnak lebonyolítani, ezért lehetne pl. a Békés Megyei Kereskedelmi és Iparkamara is a főpályázó.

Békés 2013 december 15.

